Glasilo Izvješća Hrvatskoga sabora (IHS), namijenjeno izvještavanju javnosti o plenarnom radu Sabora i saborskih radnih tijela, izlazilo je od 1990. do 2012. godine. Od 1990. do 2009. godine Izvješća su izlazila u tiskanom obliku, a od 2009. do posljednjega izdanog broja iz travnja 2012.u elektroničkom obliku.
Izvješća Hrvatskoga sabora od 2010. do svoga zaključenja 2012. izlazila su u dva oblika: kao IHS - tjedni pregled plenarnoga rada i rada radnih tijela Hrvatskoga sabora i IHS - međunarodna suradnja.
U pregledima brojeva po sazivima priloženi su cjeloviti brojevi Izvješća Hrvatskoga sabora u PDF formatu.